Na temelju članka 34. stavka 1. točke 3. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst), članka 11. Pravilnika o utvrđivanju kriterija, mjerila i postupaka  za odobravanje financiranja udruga iz proračuna Grada Osijeka (Službeni glasnik Grada Osijeka br. 13/15,  13/16, 13A/20, 12/21 i 2/22), članka 2. točke II., podtočke 8. i članka 3. točke V. i VI. Programa javnih potreba u socijalnoj skrbi i zdravstvu Grada Osijeka za 2022. (Službeni glasnik Grada Osijeka br. 23/21 i 7/22), članka 2. točke 5. i članka 4. Plana raspisivanja Javnog natječaja i javnih poziva za financiranje udruga iz Proračuna Grada Osijeka u 2022. i članka 1. Odluke i raspisivanju i provedbi Javnog poziva za financiranje aktivnosti udruga u području socijalne djelatnosti i zaštite zdravlja iz Proračuna Grada Osijeka u 2022. (KLASA: 402-01/22-01/323,  URBROJ:2158-12-02-22-8)  raspisuje se


JAVNI POZIV
za financiranje jednokratnih aktivnosti udruga u području socijalne djelatnosti i zaštite zdravlja iz Proračuna Grada Osijeka u 2022.

I.

            Gradonačelnik Grada Osijeka raspisuje Javni poziv za financiranje jednokratnih aktivnosti udruga u području socijalne djelatnosti i zaštite zdravlja iz Proračuna Grada Osijeka u 2022. (u daljnjem tekstu: Javni poziv).
Predmet Javnog poziva je dodjela financijskih sredstva u cilju provedbe jednokratnih aktivnosti od interesa za opće dobro sukladno Programu javnih potreba u socijalnoj skrbi i zdravstvu Grada Osijeka za 2022. (Službeni Glasnik Grada Osijeka 23/21 i 7/22).

II.

Udruge sukladno ovom Javnom pozivu mogu prijaviti jednokratne aktivnosti za sljedeća područja financiranja:
1.	Aktivnosti udruga u području zaštite i promicanja prava osoba s invaliditetom i djece s teškoćama u razvoju, zaštite i promicanja prava starijih i nemoćnih, socijalnih usluga i humanitarnih djelatnosti te zaštite zdravlja
2.   	Aktivnosti udruga u području zdrave prehrane
3.	Aktivnosti udruga u području prevencije ovisnosti

III.

Udruge mogu podnijeti prijavu za financiranje sljedećih jednokratnih aktivnosti:
· inicijalnu pomoć udrugama za razvoj aktivnost u lokalnoj zajednici
· jačanje kapaciteta udruga za pružanje nekih usluga
· obilježavanje značajnih datuma i važnih obljetnica
· organiziranje susreta, natjecanja, priredbi i drugih manifestacija te 
· edukacije koje udruga pruža za zajednicu.

IV.

Za svako područje financiranja osiguran je zaseban iznos, a ukupan iznos raspoloživih sredstava  je 140.000,00 kuna.
Planirana vrijednost Javnog poziva po područjima, najniži i najviši iznos sredstava po područjima financiranja i očekivani broj jednokratnih aktivnosti po područjima određuje se kako slijedi:

Za područje 1. Aktivnosti udruga u području zaštite i promicanja prava osoba s invaliditetom i djece s teškoćama u razvoju, zaštite i promicanja prava starijih i nemoćnih, socijalnih usluga i humanitarnih djelatnosti te zaštite zdravlja
Iznos raspoloživih sredstava: 100.000,00 kuna
Raspon sredstava namijenjen za financiranje jednokratne aktivnosti: od 1.000,00 do 5.000,00 kuna
Očekivani broj jednokratnih aktivnosti koji će se ugovoriti za financiranje: 20

Za područje 2. Aktivnosti udruga u području zdrave prehrane
Iznos raspoloživih sredstava: 20.000,00 kuna
Raspon sredstava namijenjen za financiranje jednokratne aktivnosti: od 1.000,00 do 5.000,00 kuna
Očekivani broj jednokratnih aktivnosti koji će se ugovoriti za financiranje: 4

Za područje 3. Aktivnosti udruga u području prevencije ovisnosti
Iznos raspoloživih sredstava: 20.000,00 kuna
Raspon sredstava namijenjen za financiranje jednokratne aktivnosti: od 1.000,00 do 5.000,00 kuna
Očekivani broj jednokratnih aktivnosti koji će se ugovoriti za financiranje: 4

V.

             Uvjeti koje udruga mora ispuniti u Javnom pozivu:
· da je upisana u Registar udruga i Registar neprofitnih organizacija
· da je svojim statutom opredijeljena za obavljanje socijalne djelatnosti i zaštite zdravlja i kojima promiče uvjerenja i ciljeve koji nisu u suprotnosti s Ustavom  i zakonom
· da je statut uskladila sa Zakonom o udrugama, odnosno pravovremeno predala zahtjev za upis promjene statuta nadležnom uredu državne uprave, 
· da vodi transparentno financijsko poslovanje – financijski izvještaji javno su dostupni u Registru neprofitnih organizacija (za obveznike dvojnog knjigovodstva: godišnji Izvještaj o prihodima i rashodima, Bilanca i Bilješke uz financijske izvještaje, a za obveznike jednostavnog knjigovodstva: Godišnji financijski izvještaj o primicima i izdacima)
· da uredno ispunjava obveze iz svih prethodno sklopljenih ugovora o financiranju iz proračuna Grada Osijeka 
· da se protiv korisnika financiranja, odnosno osobe ovlaštene za zastupanje udruge ne vodi kazneni postupak niti je pravomoćno osuđena za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge
· [bookmark: _Hlk117589533]da su korisnici projekta/programa moraju biti stanovnici Grada Osijeka ili prijavljeni projekt/program mora zadovoljavati javne potrebe od interesa za Grad, doprinositi razvoju i općem napretku Grada te promicati njegov položaj i ugled i biti utvrđen kao prioritetno područje
· da je udruga koja traži financiranje do raspisivanja javnog poziva registrirana na području Republike Hrvatske najmanje jednu godinu
· aktivnosti moraju biti izvršene unutar proračunske 2022. 

VI.

Udruge koje se prijavljuju na ovaj javni poziv mogu podnijeti više od jedne prijave.
Svaki prijavitelj može sklopiti samo jedan ugovor u okviru ovog javnog poziva.

VII.

Prijava na Javni poziv mora sadržavati: 
· ispunjen, potpisan i ovjeren obrazac za prijavu – opis jednokratne aktivnosti,
· ispunjen, potpisan i ovjeren obrazac proračuna – troškovnik jednokratne aktivnosti.

VIII.

Javni poziv bit će otvoren do iskorištenja sredstava, a najkasnije do 1. prosinca 2022.  

IX.

Prijava na Javni poziv dostavlja se na propisanim obrascima, koji su zajedno s Uputama za prijavitelje, dostupni na internetskim stranicama Grada Osijeka (https://www.osijek.hr/gradska-uprava/udruge/).
Obrasci, koji su sastavni dio dokumentacije za prijavu na Javni natječaj, ispunjavaju se na računalu.

X.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke Odluku o odobravanju financijskih sredstava udrugama, podnošenje prigovora, postupanje s dokumentacijom i izvješćivanje o provedbi jednokratne aktivnosti detaljno su opisani  u Uputama za prijavitelje.

XI.

Razmatrat će se samo prijave koji su pravodobno prijavljene, te koje u cijelosti zadovoljavaju formalne uvjete Javnog poziva.



KLASA: 402-01/22-01/323
URBROJ: 2158/01-02/22-9
Osijek, 2. studenoga 2022.

